**Afdækning af de tilbud, som vores medlemmer får i Fredensborg Kommune omkring sygdomme/ skader/lidelser i forbindelse med det psykiske arbejdsmiljø.
Sundhedsordning**

Alle månedslønnede medarbejdere med mindst 8 timer ugentligt i Fredensborg Kommune er omfattet af en arbejdsgiverbetalt sundhedsordning hos Gjensidige.

Du bliver ikke beskattet af ordningen, da ydelserne kun dækker arbejdsrelaterede lidelser.

Behandlingsforsikringen indeholder følgende produkter:

* Ambulant fysioterapi
* Ambulant kiropraktik
* Zoneterapi
* Akupunktur
* Ergoterapi
* Fodterapeut
* Massager
* Psykologhjælp
* Psykiatrisk behandling

Såfremt du har brug for behandling skal du selv logge på [Gjensidiges hjemmeside og udfylde en skadeanmeldelse.](https://www.gjensidige.dk/privat/anmeld-skade)

Du skal være opmærksom på, at Gjensidige kan bede om lægehenvisning til nogle af ydelserne.

Du har også mulighed for at tegne en privat sundhedsforsikring til en fordelagtig pris, hvor du både er dækket af arbejdsrelaterede og private lidelser.

 **Krisehjælp
-** Psykologisk krisehjælp ved alvorlige akutte hændelser

Der kan være behov for krisehjælp i form af professionel psykologhjælp til medarbejdere, der i forbindelse med arbejdet, udsættes for store psykiske belastninger.
Den psykiske belastning kan være en følge af, at medarbejderen i forbindelse med arbejdet har været udsat for en alvorlig ulykke, en brand, fysisk eller psykisk vold, eller trusler om vold, selvmord, trusler om selvmord, været vidne til pludselig eller uventet alvorlig ulykke, eller anden voldsom belastning
Opgaven med akut psykologisk krisehjælp bliver varetaget af Dansk Krisekorps.

De kontaktes på **70 22 76 10**.
Telefonen er åben alle ugens dage døgnet rundt hele året.
Det er lederen, der retter henvendelse til Dansk Krisekorps.
Ved henvendelsen oplyses følgende:

* Lederens navn, telefonnummer og mailadresse.
* Medarbejderens navn telefonnummer og eventuel mailadresse.
* En kort beskrivelse af hændelsen, antal involverede, hvor hændelsen er foregået m.v.
* Arbejdspladsen navn og adresse.